Odluka Komisije od 21/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10245 - TA ASSOCIATES / PARTNERS GROUP / UNIT4) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10196 - MAGNA / LGE / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10257 - CLEARLAKE / TA ASSOCIATES / INFOGIX) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 20/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10224 - OTPP / NIKKY INVESTMENTS / LOGOPLASTE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10177 - REPSOL / SUEZ / ECOPLANTA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 27/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10253 - COLONY CAPITAL / GOLDMAN SACHS / JAPAN JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10242 - MELITTA / HUBERT BURDA MEDIA / ROAST MARKET) în temeiul Regulamentului (EZ) nr. 139/2004 al Consiliului (Vjerodostojan je samo tekst na njemačkom jeziku)


Odluka Komisije od 21/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10254 - APAX PARTNERS / RODENSTOCK) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Političkog i Sigurnosnog Odbora (ZVSP) 2021/868 od 20. svibnja 2021. o produljenju mandata voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM UKRAINE/1/2021)

text:
                  31.5.2021

                  HR

                  Službeni list Europske unije

                  L 191/2

         ODLUKA POLITIČKOG I SIGURNOSNOG ODBORA (ZVSP) 2021/868
         od 20. svibnja 2021.
         o produljenju mandata voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM UKRAINE/1/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (1), a posebno njezin članak 7. stavak 1.,
         budući da:

                     (1)

                     Na temelju Odluke 2014/486/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu provedbe političkog nadzora i strateškog usmjeravanja savjetodavne misije Europske unije za reformu sektora civilne sigurnosti u Ukrajini (EUAM Ukraine), uključujući odluku o imenovanju voditelja misije.

                     (2)

                     PSO je 4. lipnja 2019. donio Odluku (ZVSP) 2019/992 (2) kojom je g. Antti HARTIKAINEN imenovan voditeljem misije za razdoblje od 1. srpnja 2019. do 30. lipnja 2020.

                     (3)

                     Vijeće je 8. lipnja 2020. donijelo Odluku (ZVSP) 2020/754 (3) o produljenju mandata g. Anttija HARTIKAINENA kao voditelja misije EUAM Ukraine do 31. svibnja 2021.

                     (4)

                     Vijeće je 20. svibnja 2021. donijelo Odluku (ZVSP) 2021/813 (4) o produljenju mandata misije EUAM Ukraine do 31. svibnja 2024.

                     (5)

                     Visoki predstavnik Unije za vanjske poslove i sigurnosnu politiku predložio je produljenje mandata g. Anttija HARTIKAINENA kao voditelja misije EUAM Ukraine od 1. lipnja 2021. do 31. svibnja 2022.,

               DONIO JE OVU ODLUKU:

            Članak 1.
            Mandat g. Anttija HARTIKAINENA kao voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) produljuje se do 31. svibnja 2022.

            Članak 2.
            Ova Odluka stupa na snagu na dan donošenja.
            Primjenjuje se od 1. lipnja 2021.

            Sastavljeno u Bruxellesu 20. svibnja 2021.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 217, 23.7.2014., str. 42.

            (2)  Odluka Političkog i sigurnosnog odbora (ZVSP) 2019/992 od 4. lipnja 2019. o imenovanju voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/1/2019) (SL L 160, 18.6.2019., str. 24.).

            (3)  Odluka Vijeća (ZVSP) 2020/754 od 8. lipnja 2020. o produljenju mandata voditelja savjetodavne misije Europske unije (EUAM Ukraine) (SL L 179 I, 9.6.2020., str. 1.).

            (4)  Odluka Vijeća (ZVSP) 2021/813 od 20. svibnja 2021. o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (SL L 180, 21.5.2021., str. 149.).


title: Odluka (EU) 2021/874 Europske središnje banke od 26. svibnja 2021. o izmjeni Odluke (EU) 2019/1743 o remuneraciji držanja viška pričuva i određenih depozita (ESB/2021/25)

text:
                  31.5.2021

                  HR

                  Službeni list Europske unije

                  L 191/43

         ODLUKA (EU) 2021/874 EUROPSKE SREDIŠNJE BANKE
         od 26. svibnja 2021.
         o izmjeni Odluke (EU) 2019/1743 o remuneraciji držanja viška pričuva i određenih depozita (ESB/2021/25)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno prvu alineju njegova članka 127. stavka 2.,
         uzimajući u obzir Statut Europskog sustava središnjih banaka i Europske središnje banke, a posebno prvu alineju njegovog članka 3. stavka 1. i članaka 17. do 19.,
         budući da:

                     (1)

                     Provedbenom odlukom Komisije C(2021) 2502 final od 14. travnja 2021. o utvrđivanju potrebnih aranžmana za upravljanje poslovima zaduživanja u skladu s Odlukom Vijeća (EU, Euratom) 2020/2053 i za poslove kreditiranja povezane sa zajmovima odobrenim u skladu s člankom 15. Uredbe (EU) 2021/241 Europskog parlamenta i Vijeća (1) predviđa se, među ostalim, upravljanje poslovima zaduživanja u kontekstu instrumenta NextGenerationEU, koja je donesena radi financiranja inicijativa za oporavak od krize uzrokovane bolešću COVID-19 uz olakšavanje zelene i digitalne tranzicije Unije.

                     (2)

                     Upravno vijeće smatra da bi bonitetna novčana sredstva koja se drže na namjenskom računu u Europskoj središnjoj banci (ESB) u skladu s člankom 13. stavkom 2. Provedbene odluke C(2021) 2502 final trebala biti izuzeta od negativnih kamatnih stopa.

                     (3)

                     U skladu s člankom 22. Provedbene odluke C(2021) 2502 final poslovi zaduživanja, upravljanja dugom i pozajmljivanja u okviru instrumenta NextGenerationEU neće se provoditi do datuma stupanja na snagu Odluke Vijeća (EU, Euratom) 2020/2053. Međutim, budući da se očekuje da će poslovi zaduživanja, upravljanja dugom i pozajmljivanja NextGenerationEU započeti u lipnju 2021., potrebno je pripremiti pravni okvir ESB-a za takvu provedbu te je stoga primjereno izmijeniti Odluku (EU) 2019/1743 (ESB/2019/31) prije datuma stupanja na snagu Odluke Vijeća (EU, Euratom) 2020/2053 kako bi se predvidjela takva izuzeća. Stoga bi ova Odluka trebala stupiti na snagu bez odgode.

                     (4)

                     Odluku (EU) 2019/1743 (ESB/2019/31) potrebno je stoga na odgovarajući način izmijeniti,

               DONIJELO JE OVU ODLUKU:

            Članak 1.
            Izmjena
            Članak 2. Odluke (EU) 2019/1743 (ESB/2019/31) zamjenjuje se sljedećim:

                  „Članak 2.
                  Remuneracija određenih depozita koji se drže kod ESB-a

                     1.   Računi koji se drže kod ESB-a u skladu s Odlukom ESB/2003/14 Europske središnje banke (*1), Odlukom ESB/2010/31 (*2) Europske središnje banke, Odlukom ESB/2010/17 (*3) Europske središnje banke i Uredbom Vijeća (EU) 2020/672 (*4) i dalje se remuneriraju po kamatnoj stopi na stalno raspoloživu mogućnost deponiranja kod središnje banke. Međutim, ako se u skladu sa zakonskim ili ugovornim odredbama primjenjivim na odgovarajuću transakciju zahtijeva da se depoziti drže na ovim računima prije dana kada je potrebno izvršiti plaćanje, takvi se depoziti remuneriraju tijekom tog razdoblja po nula posto ili po kamatnoj stopi na stalno raspoloživu mogućnost deponiranja kod središnje banke, ovisno o tome koja je stopa viša.

                     2.   Namjenski račun koji se vodi kod ESB-a u skladu s člankom 13. stavkom 2. Provedbene odluke Komisije C(2021) 2502 final od 14. travnja 2021. o utvrđivanju potrebnih aranžmana za upravljanje poslovima zaduživanja u skladu s Odlukom Vijeća (EU, Euratom) 2020/2053 i za poslove pozajmljivanja u vezi sa zajmovima odobrenim u skladu s člankom 15. Uredbe (EU) 2021/241 Europskog parlamenta i Vijeća (*5) za potrebe bonitetnih novčanih sredstava, kako je navedeno u tom članku, remunerira se po nultoj kamatnoj stopi ili stopi na stalno raspoloživu mogućnost deponiranja, ovisno o tome koja je stopa viša, osim kada agregatni iznos depozita koji se nalazi na tom namjenskom računu premašuje iznos od 20 milijardi EUR, u kojem se slučaju višak iznosa remunerira po pasivnoj kamatnoj stopi.

            Članak 2.
            Stupanje na snagu
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Frankfurtu na Majni 26. svibnja 2021.

                  Za Upravno vijeće ESB-a

                  Predsjednica ESB-a

               Christine LAGARDE

            (1)  COM(2021) 2502 final.


title: Odluka Vijeća (EU) 2021/878 od 26. svibnja 2021. o imenovanju člana Odbora regija, kojeg je predložila Savezna Republika Njemačka

text:
                  1.6.2021

                  HR

                  Službeni list Europske unije

                  L 192/13

         ODLUKA VIJEĆA (EU) 2021/878
         od 26. svibnja 2021.
         o imenovanju člana Odbora regija, kojeg je predložila Savezna Republika Njemačka
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedlog njemačke vlade,
         budući da:

                     (1)

                     U skladu s člankom 300. stavkom 3. Ugovora Odbor regija sastoji se od predstavnika regionalnih i lokalnih tijela, koji ili imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Vijeće je 10. prosinca 2019. donijelo Odluku (EU) 2019/2157 (2) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

                     (3)

                     Mjesto člana Odbora regija postalo je slobodno ostavkom g. Floriana HERRMANNA.

                     (4)

                     Njemačka vlada predložila je gđu Melanie HUML, predstavnicu regionalnog izvršnog tijela koja ima izborni mandat (Staatsministerin, Bayerische Staatsregierung), kao članicu Odbora regija do kraja tekućeg mandata koji istječe 25. siječnja 2025.,

               DONIJELO JE OVU ODLUKU:

            Članak 1.
            Gđa Melanie HUML, predstavnica regionalnog izvršnog tijela koja ima izborni mandat (Staatsministerin, Bayerische Staatsregierung) imenuje se u Odbor regija kao članica do kraja tekućeg mandata koji istječe 25. siječnja 2025.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 26. svibnja 2021.

                  Za Vijeće

                  Predsjednica

               M. do C. ANTUNES

            (1)  SL L 139, 27.5.2019., str. 13.

            (2)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).


title: Odluka (EU) 2021/885 Europskog parlamenta i Vijeća od 20. svibnja 2021. o mobilizaciji Fonda solidarnosti Europske unije radi pružanja pomoći Grčkoj i Francuskoj u vezi s prirodnim katastrofama te Albaniji, Austriji, Belgiji, Crnoj Gori, Češkoj, Estoniji, Francuskoj, Grčkoj, Hrvatskoj, Irskoj, Italiji, Latviji, Litvi, Luksemburgu, Mađarskoj, Njemačkoj, Portugalu, Rumunjskoj, Srbiji i Španjolskoj u vezi s izvanrednim stanjem u području javnog zdravlja

text:
                  2.6.2021

                  HR

                  Službeni list Europske unije

                  L 194/40

         ODLUKA (EU) 2021/885 EUROPSKOG PARLAMENTA I VIJEĆA
         od 20. svibnja 2021.
         o mobilizaciji Fonda solidarnosti Europske unije radi pružanja pomoći Grčkoj i Francuskoj u vezi s prirodnim katastrofama te Albaniji, Austriji, Belgiji, Crnoj Gori, Češkoj, Estoniji, Francuskoj, Grčkoj, Hrvatskoj, Irskoj, Italiji, Latviji, Litvi, Luksemburgu, Mađarskoj, Njemačkoj, Portugalu, Rumunjskoj, Srbiji i Španjolskoj u vezi s izvanrednim stanjem u području javnog zdravlja
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (1), a posebno njezin članak 4. stavak 3.,
         uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava (2), a posebno njegovu točku 10.,
         uzimajući u obzir prijedlog Europske komisije,
         budući da:

                     (1)

                     Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na izvanredne situacije kako bi pokazala solidarnost sa stanovništvom regija pogođenih velikim ili regionalnim prirodnim katastrofama ili izvanrednim stanjem velikih razmjera u području javnog zdravlja.

                     (2)

                     Sredstva Fonda ne smiju prijeći gornju granicu kako je utvrđeno člankom 9. Uredbe Vijeća (EU, Euratom) 2020/2093 (3). U skladu s člankom 9. stavcima 2. i 4. te uredbe, najveći iznos koji se iz Fonda može mobilizirati do 1. rujna 2021. iz dodijeljenih sredstava za 2021. iznosi 477 543 750 EUR. U skladu s člankom 4.a stavkom 4. Uredbe (EZ) br. 2012/2002 iznos od 50 000 000 EUR već je upisan u opći proračun za financijsku godinu 2021. (za obveze i plaćanja) za isplatu predujmova. Osim toga, dodijeljena sredstva za 2020. u iznosu od 47 981 598 EUR nisu iskorištena do kraja te godine te se prenose u 2021. Stoga najveći iznos raspoloživ u okviru Fonda u ovom trenutku u 2021. iznosi 525 525 348 EUR, što je dovoljno za pokrivanje potreba na temelju ove Odluke.

                     (3)

                     Grčka je 29. listopada 2020. podnijela zahtjev za mobilizaciju Fonda nakon poplava u kolovozu 2020. u regiji Sterea Ellada.

                     (4)

                     Grčka je 9. prosinca 2020. podnijela zahtjev za mobilizaciju Fonda nakon štete uzrokovane ciklonom Janos u rujnu 2020., koji je pogodio regije Ionia Nisia, Sterea Ellada, Ditiki Ellada, Thessalia i Peloponnisos.

                     (5)

                     Grčka je 22. siječnja 2021. podnijela zahtjev za mobilizaciju Fonda nakon potresa u listopadu 2020. koji je pogodio otoke Samos, Ikarija i Chios.

                     (6)

                     Francuska je 21. prosinca 2020. podnijela zahtjev za mobilizaciju Fonda nakon štete koju je oluja Alex nanijela u regiji Provansa-Alpe-Azurna obala u listopadu 2020.

                     (7)

                     Do 24. lipnja 2020. Albanija, Austrija, Belgija, Crna Gora, Češka, Estonija, Francuska, Grčka, Hrvatska, Irska, Italija, Latvija, Litva, Luksemburg, Mađarska, Njemačka, Portugal, Rumunjska, Srbija i Španjolska podnijele su zahtjeve za mobilizaciju Fonda u vezi s izvanrednim stanjem velikih razmjera u području javnog zdravlja prouzročenim pandemijom bolesti COVID-19 početkom 2020.

                     (8)

                     Zahtjevi tih država ispunjavaju uvjete za osiguravanje financijskog doprinosa iz Fonda kako je utvrđeno člankom 4. Uredbe (EZ) br. 2012/2002.

                     (9)

                     Fond bi se stoga trebalo mobilizirati kako bi se osigurao financijski doprinos Grčkoj i Francuskoj u vezi s prirodnim katastrofama te Albaniji, Austriji, Belgiji, Crnoj Gori, Češkoj, Estoniji, Francuskoj, Grčkoj, Irskoj, Italiji, Latviji, Litvi, Luksemburgu, Mađarskoj, Njemačkoj, Portugalu, Rumunjskoj, Srbiji i Španjolskoj u vezi s izvanrednim stanjem velikih razmjera u području javnog zdravlja.

                     (10)

                     U slučaju Hrvatske, s obzirom na to da već isplaćeni predujam prelazi konačni iznos potpore, nije potrebno mobilizirati dodatni iznos i osigurat će se povrat nepropisno isplaćenog predujma u skladu s člankom 4.a Uredbe (EZ) br. 2012/2002.

                     (11)

                     Radi što brže mobilizacije Fonda ova bi se Odluka trebala primjenjivati od datuma njezina donošenja,

               DONIJELI SU OVU ODLUKU:

            Članak 1.
            U okviru Općeg proračuna Europske unije za financijsku godinu 2021. mobilizira se Fond solidarnosti Europske unije te se u odobrenim sredstvima za preuzimanje obveza i odobrenim sredstvima za plaćanje u vezi s prirodnim katastrofama osiguravaju sljedeći iznosi:

                        (a)

                        iznos od 3 300 100 EUR isplaćuje se Grčkoj u vezi s poplavama u regiji Sterea Ellada, uključujući iznos od 330 010 EUR kao predujam;

                        (b)

                        iznos od 21 588 519 EUR isplaćuje se Grčkoj u vezi s ciklonom Janos, uključujući iznos od 2 158 852 EUR kao predujam;

                        (c)

                        iznos od 2 531 301 EUR isplaćuje se Grčkoj u vezi s potresom na otocima Samos, Chios i Ikarija, uključujući iznos od 253 131 EUR kao predujam;

                        (d)

                        iznos od 59 325 000 EUR isplaćuje se Francuskoj u vezi s olujom Alex, uključujući iznos od 5 932 500 EUR kao predujam.

            Članak 2.
            U okviru općeg proračuna Europske unije za financijsku godinu 2021. mobilizira se Fond solidarnosti Europske unije te se u odobrenim sredstvima za preuzimanje obveza i odobrenim sredstvima za plaćanje povezanim s izvanrednim stanjem velikih razmjera u području javnog zdravlja osiguravaju sljedeći iznosi:

                        (a)

                        iznos od 905 271 EUR za Albaniju;

                        (b)

                        iznos od 31 755 580 EUR za Austriju;

                        (c)

                        iznos od 37 298 777 EUR za Belgiju;

                        (d)

                        iznos od 17 373 205 EUR za Češku;

                        (e)

                        iznos od 3 588 755 EUR za Estoniju;

                        (f)

                        iznos od 91 365 053 EUR za Francusku;

                        (g)

                        iznos od 13 648 386 EUR za Njemačku;

                        (h)

                        iznos od 3 994 022 EUR za Grčku;

                        (i)

                        iznos od 13 136 857 EUR za Mađarsku;

                        (j)

                        iznos od 20 480 330 EUR za Irsku;

                        (k)

                        iznos od 76 271 930 EUR za Italiju;

                        (l)

                        iznos od 1 177 677 EUR za Latviju;

                        (m)

                        iznos od 2 828 291 EUR za Litvu;

                        (n)

                        iznos od 2 857 025 EUR za Luksemburg;

                        (o)

                        iznos od 199 505 EUR za Crnu Goru;

                        (p)

                        iznos od 18 039 670 EUR za Portugal;

                        (q)

                        iznos od 13 926 870 EUR za Rumunjsku;

                        (r)

                        iznos od 11 968 276 EUR za Srbiju;

                        (s)

                        iznos od 36 639 441 EUR za Španjolsku.

            Članak 3.
            Ova Odluka stupa na snagu na dan objave u Službenom listu Europske unije.

            Primjenjuje se od 20. svibnja 2021.
            Sastavljeno u Bruxellesu 20. svibnja 2021.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednica

               A. P. ZACARIAS

            (1)  SL L 311, 14.11.2002., str. 3.

            (2)  SL L 433 I, 22.12.2020., str. 28.

            (3)  Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027. (SL L 433 I, 22.12.2020., str. 11.).


title: Odluka (EU) 2021/886 Europskog parlamenta i Vijeća od 20. svibnja 2021. o mobilizaciji Europskog fonda za prilagodbu globalizaciji na temelju zahtjeva iz Estonije – EGF/2020/002 EE/Turizam u Estoniji

text:
                  2.6.2021

                  HR

                  Službeni list Europske unije

                  L 194/43

         ODLUKA (EU) 2021/886 EUROPSKOG PARLAMENTA I VIJEĆA
         od 20. svibnja 2021.
         o mobilizaciji Europskog fonda za prilagodbu globalizaciji na temelju zahtjeva iz Estonije – EGF/2020/002 EE/Turizam u Estoniji
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
         uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava (2), a posebno njegovu točku 9.,
         uzimajući u obzir prijedlog Europske komisije,
         budući da:

                     (1)

                     Svrha Europskog fonda za prilagodbu globalizaciji („EGF”) pružanje je potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te pomaganje tim radnicima da se ponovno uključe na tržište rada.

                     (2)

                     EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđeno člankom 8. stavkom 1. Uredbe Vijeća (EU, Euratom) 2020/2093 (3).

                     (3)

                     Estonija je 12. studenoga 2020. podnijela zahtjev za mobilizaciju EGF-a s obzirom na otpuštanja i prestanke djelatnosti (dalje u tekstu „otpuštanja”) u turističkoj industriji, definiranoj tako da obuhvaća ekonomske sektore razvrstane u sljedeće odjeljke statističke klasifikacije ekonomskih djelatnosti u Europskoj zajednici (NACE) Rev. 2. 45 (Trgovina na veliko i na malo motornim vozilima i motociklima; popravak motornih vozila i motocikala), 49 (Kopneni prijevoz i cjevovodni transport), 50 (Vodeni prijevoz), 51 (Zračni prijevoz), 52 (Skladištenje i prateće djelatnosti u prijevozu), 55 (Smještaj), 56 (Djelatnosti pripreme i usluživanja hrane i pića), 74 (Ostale stručne, znanstvene i tehničke djelatnosti), 77 (Djelatnosti iznajmljivanja i davanja u zakup (leasing)), 79 (Putničke agencije, organizatori putovanja (turoperatori) i ostale rezervacijske usluge te djelatnosti povezane s njima), 90 (Kreativne, umjetničke i zabavne djelatnosti), 91 (Knjižnice, arhivi, muzeji i ostale kulturne djelatnosti), 92 (Djelatnosti kockanja i klađenja), 93 (Sportske djelatnosti te zabavne i rekreacijske djelatnosti), u Estoniji. Republika Estonija jedna je jedinica razine NUTS 2 prema statističkoj nomenklaturi prostornih jedinica („NUTS”) (4). Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. On ispunjava uvjete za određivanje financijskog doprinosa iz EGF-a utvrđene člankom 13. Uredbe (EU) br. 1309/2013.

                     (4)

                     U skladu s člankom 4. stavkom 2. Uredbe (EU) br. 1309/2013 potvrđuje se prihvatljivost zahtjeva Estonije jer otpuštanja imaju ozbiljan učinak na zaposlenost i nacionalno gospodarstvo.

                     (5)

                     Stoga bi trebalo mobilizirati EGF kako bi se za zahtjev koji je podnijela Estonija osigurao financijski doprinos u iznosu od 4 474 480 EUR.

                     (6)

                     Ova bi se Odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

               DONIJELI SU OVU ODLUKU:

            Članak 1.
            U okviru općeg proračuna Europske unije za financijsku godinu 2021. mobilizira se Europski fond za prilagodbu globalizaciji kako bi se osigurao iznos od 4 474 480 EUR u obliku odobrenih sredstava za preuzimanje obveza i odobrenih sredstava za plaćanje.

            Članak 2.
            Ova Odluka stupa na snagu na dan objave u Službenom listu Europske unije.
            Primjenjuje se od 20. svibnja 2021.

            Sastavljeno u Bruxellesu, 20. svibnja 2021.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednica

               A. P. ZACARIAS

            (1)  SL L 347, 20.12.2013., str. 855.

            (2)  SL L 433I, 22.12.2020., str. 29.

            (3)  Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433I, 22.12.2020., str. 11.).

            (4)  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).


Odluka Komisije od 21/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10266 - ASTORG ASSET MANAGEMENT / CORIALIS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 24/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10087 - PROXIMUS / NEXUS INFRASTRUCTURE / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 28/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10228 - ADVENT / MONDIAL RELAY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/10/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9695 - LVMH / TIFFANY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/04/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10222 - CDPQ / TELEFÓNICA / FIBRASIL JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 06/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10233 - CLEARLAKE / TA ASSOCIATES / CHARLESBANK / IVANTI) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (ZVSP) 2021/904 od 3. lipnja 2021. o izmjeni Zajedničke akcije 2008/124/ZVSP o Misiji Europske unije za uspostavu vladavine prava u Kosovu (Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.) (EULEX KOSOVO)

text:
                  4.6.2021

                  HR

                  Službeni list Europske unije

                  L 197/114

         ODLUKA VIJEĆA (ZVSP) 2021/904
         od 3. lipnja 2021.
         o izmjeni Zajedničke akcije 2008/124/ZVSP
         o Misiji Europske unije za uspostavu vladavine prava u Kosovu (*) (EULEX KOSOVO)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 4. veljače 2008. donijelo Zajedničku akciju 2008/124/ZVSP (1).

                     (2)

                     Vijeće je 11. lipnja 2020. donijelo Odluku (ZVSP) 2020/792 (2) kojom je izmijenjena Zajednička akcija 2008/124/ZVSP i produljena misija do 14. lipnja 2021.

                     (3)

                     U kontekstu strateškog preispitivanja misije EULEX KOSOVO Politički i sigurnosni odbor (PSO) postigao je dogovor o tome da bi misiju trebalo produljiti do 14. lipnja 2023. te o tome da bi, kako bi se doprinijelo postupnom smanjivanju misije, zadaću pružanja operativne potpore dijalogu uz posredovanje EU-a trebalo prenijeti na Ured EU-a u Kosovu do 31. prosinca 2022.

                     (4)

                     Ništa se u ovoj Odluci ne bi smjelo tumačiti na način da se dovode u pitanje neovisnost i autonomija sudaca i tužitelja koji postupaju u sudskim postupcima u kontekstu misije EULEX KOSOVO.

                     (5)

                     S obzirom na posebnu prirodu aktivnosti misije EULEX KOSOVO u pogledu pružanja potpore premještenim sudskim postupcima unutar države članice, primjereno je u ovoj Odluci odrediti iznos predviđen za pokrivanje potpore tim premještenim sudskim postupcima i osigurati izvršenje tog dijela proračuna s pomoću bespovratnih sredstava.

                     (6)

                     Zajedničku akciju 2008/124/ZVSP trebalo bi na odgovarajući način izmijeniti.

                     (7)

                     Misija EULEX KOSOVO provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Zajednička akcija 2008/124/ZVSP mijenja se kako slijedi:

                        1.

                        u članku 3. dodaje se sljedeća rečenica:
                        „Zadaća pružanja operativne potpore dijalogu uz posredovanje EU-a prenosi se na Ured EU-a u Kosovu do 31. prosinca 2022.”;

                        2.

                        članak 16. mijenja se kako slijedi:

                                    (a)

                                    u stavku 1. dodaju se sljedeći podstavci:
                                    „Financijski referentni iznos namijenjen pokrivanju rashoda misije EULEX KOSOVO od 15. lipnja 2021. do 14. lipnja 2023. iznosi 173 693 683 EUR. Od tog iznosa, iznos od 57 900 000 EUR namijenjen je pokrivanju rashoda misije EULEX KOSOVO za provedbu njezina mandata u Kosovu, a iznos od 115 793 683 EUR namijenjen je pokrivanju potpore premještenim sudskim postupcima unutar države članice.
                                    Komisija potpisuje sporazum o dodjeli bespovratnih sredstava s voditeljem registra koji djeluje u ime registra zaduženog za upravljanje premještenim sudskim postupcima, za iznos od 115 793 683 EUR. Pravila o bespovratnim sredstvima predviđena u Uredbi (EU, Euratom) 2018/1046 Europskog parlamenta i Vijeća (*1) primjenjuju se na sporazum o dodjeli bespovratnih sredstava.
                                    O financijskom referentnom iznosu za sljedeće razdoblje za misiju EULEX KOSOVO odlučuje Vijeće.

                                       (*1)  Uredba (EU, Euratom) 2018/1046 Europskog parlamenta i Vijeća od 18. srpnja 2018.o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).”;"

                                    (b)

                                    stavak 4. zamjenjuje se sljedećim:

                                       „4.   Misija EULEX Kosovo odgovorna je za financijsko izvršenje proračuna misije, osim u pogledu iznosa iz stavka 1. koji se odnose na pružanje potpore premještenim sudskim postupcima unutar države članice. U tu svrhu misija EULEX Kosovo potpisuje sporazum s Komisijom.”;

                        3.

                        u članku 20. drugom stavku prva rečenica zamjenjuje se sljedećim:
                        „Prestaje važiti 14. lipnja 2023.”.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 3. lipnja 2021.

                  Za Vijeće

                  Predsjednik

               P. N. SANTOS

            (*)  Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.

            (1)  Zajednička akcija Vijeća 2008/124/ZVSP od 4. veljače 2008. o Misiji Europske unije za uspostavu vladavine prava u Kosovu, EULEX KOSOVO (SL L 42, 16.2.2008., str. 92.).

            (2)  Odluka Vijeća (ZVSP) 2020/792 od 11. lipnja 2020. o izmjeni Zajedničke akcije 2008/124/ZVSP o Misiji Europske unije za uspostavu vladavine prava u Kosovu (EULEX KOSOVO) (SL L 193, 17.6.2020., str. 9.).


title: Odluka Vijeća (ZVSP) 2021/908 od 4. lipnja 2021. o izmjeni Odluke 2012/642/ZVSP o mjerama ograničavanja s obzirom na stanje u Bjelarusu

text:
                  4.6.2021

                  HR

                  Službeni list Europske unije

                  LI 197/3

         ODLUKA VIJEĆA (ZVSP) 2021/908
         od 4. lipnja 2021.
         o izmjeni Odluke 2012/642/ZVSP o mjerama ograničavanja s obzirom na stanje u Bjelarusu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. listopada 2012. donijelo Odluku 2012/642/ZVSP (1) o mjerama ograničavanja protiv Bjelarusa.

                     (2)

                     Europsko vijeće 24. i 25. svibnja 2021. usvojilo je zaključke u kojima je snažno osudilo prisilno prizemljenje leta društva Ryanair u Minsku u Bjelarusu, 23. svibnja 2021., kojim je ugrožena sigurnost zračnog prometa, i pritvaranje od strane bjeloruskih vlasti novinara Ramana Prataseviča i Sofije Sapege. Pozvalo je Vijeće da donese mjere potrebne za zabranu prelijetanja zračnog prostora Unije za bjeloruske zračne prijevoznike i sprečavanje pristupa zračnim lukama Unije za letove kojima upravljaju takvi zračni prijevoznici.

                     (3)

                     S obzirom na ozbiljnost tog incidenta Vijeće je utvrdilo da bi države članice trebale biti dužne uskratiti odobrenje za slijetanje na svoje državno područje, uzlijetanje s njega ili njegovo prelijetanje svakom zrakoplovu kojim upravljaju bjeloruski zračni prijevoznici, među ostalim i u svojstvu marketinškog prijevoznika.

                     (4)

                     Radi provedbe te mjere potrebno je daljnje djelovanje Unije.

                     (5)

                     Odluku 2012/642/ZVSP trebalo bi stoga na odgovarajući način izmijeniti,

               DONIJELO JE SLJEDEĆU ODLUKU:

            Članak 1.
            Sljedeći članak umeće se u Odluku 2012/642/ZVSP:

                  „Članak 2.a

                     1.   Države članice uskraćuju odobrenje za slijetanje na svoje državno područje, uzlijetanje s njega ili njegovo prelijetanje svakom zrakoplovu kojim upravljaju bjeloruski zračni prijevoznici, među ostalim i u svojstvu marketinškog prijevoznika, u skladu sa svojim nacionalnim pravilima i svojim nacionalnim pravom te u skladu s međunarodnim pravom, a posebno u skladu s relevantnim međunarodnim sporazumima o civilnom zrakoplovstvu.

                     2.   Stavak 1. ne primjenjuje se u slučaju prisilnog slijetanja ili prisilnog prelijetanja.

                     3.   Stavak 1. ne primjenjuje se u slučaju da dotična država članica ili dotične države članice prethodno utvrde da je slijetanje, uzlijetanje ili prelijetanje potrebno u humanitarne svrhe ili u bilo koju drugu svrhu koja je u skladu s ciljevima ove Odluke. U takvom slučaju dotična država članica ili dotične države članice o tome obavješćuju ostale države članice i Komisiju.”.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 4. lipnja 2021.

                  Za Vijeće

                  Predsjednica

               A. P. ZACARIAS

            (1)  Odluka Vijeća 2012/642/ZVSP od 15. listopada 2012. o mjerama ograničavanja s obzirom na stanje u Bjelarusu (SL L 285, 17.10.2012., str. 1.).


Odluka Komisije od 30/07/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9425 - Genstar Capital Partners LLC / TA Associates, L.P. / GS Topco LP) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća od 3. rujna 2019. o donošenju stajališta Vijeća o Nacrtu izmjene proračuna br. 3 Europske unije za financijsku godinu 2019.

text:
                  6.9.2019

                  HR

                  Službeni list Europske unije

                  C 302/4

         ODLUKA VIJEĆA
         od 3. rujna 2019.
         o donošenju stajališta Vijeća o Nacrtu izmjene proračuna br. 3 Europske unije za financijsku godinu 2019.
         (2019/C 302/04)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 44.,
         budući da:

                     —

                     proračun Unije za financijsku godinu 2019. konačno je donesen 12. prosinca 2018. (2),

                     —

                     Komisija je 22. svibnja 2019. podnijela prijedlog koji sadrži nacrt izmjene proračuna br. 3 za opći proračun za financijsku godinu 2019.,

               ODLUČILO JE:

            Jedini članak
            Stajalište Vijeća o Nacrtu izmjene proračuna br. 3 Europske unije za financijsku godinu 2019. doneseno je 3. rujna 2019.
            Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

            Sastavljeno u Bruxellesu 3. rujna 2019.

                  Za Vijeće

                  Predsjednica

               T. TUPPURAINEN

            (1)  SL L 193, 30.7.2018., str. 1.

            (2)  SL L 67, 7.3.2019., str. 1.


Odluka Komisije od 02/09/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9482 - Comcast Corporation / SK Telecom Co., Ltd / JV) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 23/07/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9389 - Porsche Holding Gesellschaft m.b.H. / SIVA – Sociedade de Importação de Veículos Automóveis, S.A./Soauto – SGPS, S.A.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 27/08/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9457 - Next Alt SARL / Sotheby's) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU, Euratom) 2019/1568 od 16. rujna 2019. o imenovanju člana Europskoga gospodarskog i socijalnog odbora, kojeg je predložila Kraljevina Danska

text:
                  20.9.2019

                  HR

                  Službeni list Europske unije

                  L 242/1

         ODLUKA VIJEĆA (EU, Euratom) 2019/1568
         od 16. rujna 2019.
         o imenovanju člana Europskoga gospodarskog i socijalnog odbora, kojeg je predložila Kraljevina Danska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 302.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
         uzimajući u obzir prijedlog danske vlade,
         uzimajući u obzir mišljenje Europske komisije,
         budući da:

                     (1)

                     Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. Odlukom Vijeća (EU, Euratom) 2016/848 (3)25. svibnja 2016. g. Mikkela DALSGAARDA zamijenio je g. Klaus MATTHIESEN u svojstvu člana. Odlukom Vijeća (EU, Euratom) 2018/488 (4)20. ožujka 2018. g. Klausa MATTHIESENA zamijenio je g. Thomas HOELGAARD u svojstvu člana.

                     (2)

                     Mjesto člana u Europskom gospodarskom i socijalnom odboru postalo je slobodno istekom mandata g. Thomasa HOELGAARDA,

               DONIJELO JE OVU ODLUKU:

            Članak 1.
            Sljedeća osoba imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.:

                        —

                        gđa Tina CHRISTENSEN, Vice president at United Federation of Danish Workers.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 16. rujna 2019.

                  Za Vijeće

                  Predsjednica

               T. TUPPURAINEN

            (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

            (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).

            (3)  Odluka Vijeća (EU, Euratom) 2016/848 od 25. svibnja 2016. o imenovanju člana Europskoga gospodarskog i socijalnog odbora kojeg je predložila Kraljevina Danska (SL L 141, 28.5.2016., str. 78.).

            (4)  Odluka Vijeća (EU, Euratom) 2018/488 od 20. ožujka 2018. o imenovanju člana Europskoga gospodarskog i socijalnog odbora, kojeg je predložila Kraljevina Danska (SL L 81, 23.3.2018., str. 19.).